รัฐบาลไทย-ข่าวทำเนียบรัฐบาล-กระทรวงมหาดไทยจัดงานวันที่ระลึกคล้ายวันสถาปนากระทรวงมหาดไทย 1 เมษายน 2561 พร้อมมอบเข็มเชิดชูเกียรติทองคำและประกาศเกียรติคุณให้แก่พลเมืองดีประจำปี 2561
วันจันทร์ที่ 2 เมษายน 2561
กระทรวงมหาดไทยจัดงานวันที่ระลึกคล้ายวันสถาปนากระทรวงมหาดไทย 1 เมษายน 2561 พร้อมมอบเข็มเชิดชูเกียรติทองคําและประกาศเกียรติคุณให้แก่พลเมืองดีประจําปี 2561
กระทรวงมหาดไทยจัดงานวันที่ระลึกคล้ายวันสถาปนากระทรวงมหาดไทย 1 เมษายน 2561 พร้อมมอบเข็มเชิดชูเกียรติทองคําและประกาศเกียรติคุณให้แก่พลเมืองดีประจําปี 2561
วันนี้ (1 เม.ย. 61) เวลา 07.00 น.พลเอก อนุพงษ์ เผ่าจินดา รัฐมนตรีว่าการกระทรวงมหาดไทย เป็นประธานในพิธีวางพุ่มดอกไม้ถวายสักการะพระอนุสาวรีย์สมเด็จพระเจ้าบรมวงศ์เธอ กรมพระยาดํารงราชานุภาพพร้อมทั้งกล่าวคําถวายสดุดีสมเด็จฯ กรมพระยาดํารงราชานุภาพ ณ บริเวณด้านหน้าศาลาว่าการกระทรวงมหาดไทยเนื่องในวันที่ระลึกคล้ายวันสถาปนากระทรวงมหาดไทย เพื่อน้อมระลึกในพระมหากรุณาธิคุณของพระบาทสมเด็จพระจุลจอมเกล้าเจ้าอยู่หัว ที่ทรงมีพระบรมราชโองการจัดตั้งกระทรวงมหาดไทยขึ้น โดยมี นายสุธี มากบุญ รัฐมนตรีช่วยว่าการกระทรวงมหาดไทย นายฉัตรชัย พรหมเลิศ ปลัดกระทรวงมหาดไทย ผู้บริหารส่วนราชการระดับกรม ผู้บริหารรัฐวิสาหกิจ และข้าราชการ ลูกจ้างสังกัดกระทรวงมหาดไทย เข้าร่วมพิธีฯ
เวลา 07.30 น.นายฉัตรชัย พรหมเลิศ ปลัดกระทรวงมหาดไทย เป็นประธานในพิธีทอดผ้าป่าสมทบกองทุนพัฒนาเด็กชนบทในพระราชูปถัมภ์ สมเด็จพระเทพรัตนราชสุดาฯ สยามบรมราชกุมารี ณ ลานอเนกประสงค์ ศาลาว่าการกระทรวงมหาดไทย โดยมีกรมการพัฒนาชุมชนเป็นเจ้าภาพในการจัดกิจกรรมทอดผ้าป่ามหากุศลในครั้งนี้ เพื่อรวบรวมเงินจากผู้มีจิตศรัทธาจากทั่วประเทศ สมทบเข้าเป็นกองทุนการศึกษาแก่เด็กยากจนและด้อยโอกาสในพื้นที่ชนบท
ต่อมาเวลา 08.00 น.นายฉัตรชัย พรหมเลิศ ปลัดกระทรวงมหาดไทย เป็นประธานในพิธีถวายเครื่องไทยธรรม และภัตตาหารแด่พระภิกษุสงฆ์ ณ ห้องประชุมราชสีห์ ชั้น 2 ศาลาว่าการกระทรวงมหาดไทย
จากนั้นเวลา 09.00 น.นายฉัตรชัย พรหมเลิศ ปลัดกระทรวงมหาดไทยเป็นประธานในพิธีมอบเข็มเชิดชูเกียรติทองคําและประกาศเกียรติคุณให้แก่พลเมืองดี ประจําปี 2561ณ ห้องประชุมราชสีห์ ชั้น 2 ศาลาว่าการกระทรวงมหาดไทย สําหรับในปี 2561 นี้ มีพลเมืองดีที่กระทรวงมหาดไทยพิจารณาเห็นสมควรยกย่องเชิดชูเกียรติ ตามหลักเกณฑ์และระเบียบของ“กองทุนส่งเสริมและสงเคราะห์พลเมืองดี”จํานวน 5 ท่าน ได้แก่ 1.นายอภิวัฒน์ ชนะปัญโญ 2.นายฝน คัมภีร์ 3.นายเกษม กายา 4.นายสุทธิระ นาคําและ 5.เด็กชายรัฐภูมิ ศรีโยธา โดยพิจารณาตามหลักเกณฑ์และระเบียบของ“กองทุนส่งเสริมและสงเคราะห์พลเมืองดี”ซึ่งกระทรวงมหาดไทยจัดกิจกรรมดังกล่าวขึ้น เพื่อยกย่องเชิดชูเกียรติให้แก่“พลเมืองดี”เพื่อเป็นขวัญกําลังใจแก่ผู้ที่ได้รับรางวัลตลอดจนครอบครัว นอกจากนี้ยังเป็นการเผยแพร่คุณความดีที่ได้กระทํา ให้เป็นที่ประจักษ์ และแบบอย่างที่ดีแก่สังคม
สําหรับวันที่ 1 เมษายนของทุกปี เป็นวันที่ระลึกคล้ายวันสถาปนากระทรวงมหาดไทย เพื่อน้อมระลึกในพระมหากรุณาธิคุณของพระบาทสมเด็จพระจุลจอมเกล้าเจ้าอยู่หัว ที่ทรงมีพระบรมราชโองการจัดตั้งกระทรวงมหาดไทยขึ้น เมื่อวันที่ 1 เมษายน พุทธศักราช 2435 และได้ทรงมอบหมายให้สมเด็จพระเจ้าบรมวงศ์เธอ กรมพระยาดํารงราชานุภาพ เป็นองค์ปฐมเสนาบดี กระทรวงมหาดไทย และพระองค์ได้ทรงประกอบพระกรณียกิจด้านต่างๆ อย่างมากมาย พร้อมทั้งได้ทรงปรับปรุงงานของกระทรวงมหาดไทยหลายประการ อาทิ การแก้ไขระเบียบการปฏิบัติงาน การจัดตั้งศาลากลางจังหวัดทุกจังหวัด และโดยเฉพาะอย่างยิ่งทรงจัดระเบียบการปกครอง“รูปแบบเทศาภิบาล”และทรงวางรากฐานให้กระทรวงมหาดไทยเป็นหน่วยงานที่มุ่งมั่นในการบําบัดทุกข์บํารุงสุขแก่พี่น้องประชาชนเพื่อให้บ้านเมืองอยู่เย็นเป็นสุข นับเป็นเวลากว่า 126 ปีที่คนมหาดไทยได้ตระหนักในภาระหน้าที่และได้ร่วมปฏิบัติงานอํานวยประโยชน์สุขให้แก่พี่น้องประชาชนอย่างเต็มกําลังความสามารถ.
ครั้งที่ 73/2561
กองสารนิเทศ สํานักงานปลัดกระทรวงมหาดไทย
โทร 0-22224131-2